РЕПУБЛИКА СРБИЈА

**ОПШТИНА ИВАЊИЦА**

**ПРЕДСЕДНИК ОПШТИНЕ**

Број: 003030264 2024 05158 002 000 000 001

Датум: 25.10.2024. године

На основу члана 44. Закона о локалној самоуправи („Службени гласник РС“, број 129/2007, 83/2014 - др. закон, 101/2016 – др. закон и 47/2018),) , чл. 32. Став 6. Закона о црквама и верским заједницама ( „Сл. гласник РС“ бр. 36/6), члан 40. Статута општине Ивањица („Службени лист општине Ивањица“ број 2/2019 ), Одлуком о буџету општине Ивањица за 2024. годину ( «Службени лист општине Ивањица» број 14/23 ), Одлуке о ребалaнсу буџета општине Ивањица за 2024. годину ( «Службени лист општине Ивањица» број 11/24) и чл. 6. Правилника о начину суфинансирања пројеката цркава и верских заједница из буџета општине Ивањица („Службени лист општине Ивањица“ број 6/2020), председник општине Ивањица доноси,

**ОДЛУКУ**

**О ПОКРЕТАЊУ ПОСТУПКА ЗА СУФИНАНСИРАЊЕ ПРОЈЕКАТА ЦРКАВА И ВЕРСКИХ ЗАЈЕДНИЦА ИЗ БУЏЕТА ОПШТИНЕ ИВАЊИЦА У 2024. ГОДИНИ**

**Члан 1.**

Утврђује се да ће за потребе Општине Ивањица у 2024. години суфинансирати пројекти цркава и верских заједница из буџета Општине Ивањица из следећих области:

* Унапређење сарадње локалне самоуправе са црквама и верским заједницама на образoвном, културном и социјално-хуманитарном плану.
* Подршка богослужбеним и верским обредима везаним за значајне историјске догађаје или личности
* Изградња, обнова и одржавање верских храмова и објеката.
* Заштита и брига о верским објектима од изузетног историјског, националног и културних значаја.
* Подршка организацији верских манифестација од значаја за општину Ивањица.

**Члан 2.**

Средства за суфинансирање пројекта цркава и верских заједница по овом Јавном конкурсу планирана су Одлуком о буџету општине Ивањица за 2024. годину( «Службени лист општине Ивањица» број 14/23), програм 1201 – Развој културе и информисања, раздео 4 Општинска управа, функционална класификација 840- верске и остале услуге заједнице, Активност 0003 Унапређење система очувања и представљања културно-историјског наслеђа, економска класификација 481 – дотације невладиним организација, позиција 119/0, у новчаном износу од **2.000.000,00 динара.**

**Члан 3.**

У циљу реализације ове Одлуке образоваће се Комисија за спровођење поступка јавног конкурса за суфинанирање пројеката цркава и верских заједница из буџета општине Ивањица.

**Члан 4.**

Обавезује сеОдељење за ЛЕР, инвестиције и грађевинске послове Општинске управе општина Ивањица да изврши стручне и административно-техничке послове за потребе комисије за спровођење јавног конкурса.

**Члан 5.**

Одлуку доставитиОдељењу за ЛЕР, инвестиције и грађевинске послове Општинске управе општина Ивањица, Одељењу за финансије и буџет и архиви.

**Члан 6.**

Ова одлука биће објављена на интернет сајту општине Ивањица[**www.ivanjica.gov.rs**](http://www.ivanjica.gov.rs)

**ЗАМЕНИК ПРЕДСЕДНИКА ОПШТИНЕ**

**Ненад Главинић**